केटीएसएस की बैठक में मजदूर हितों पर की चर्चा
केसीसीकी मान्यता प्राप्त श्रमिक संगठन खेतड़ी तांबा श्रमिक संघ (एटक) कार्यालय में शुक्रवार देर शाम को बैठक हुई। बैठक की अध्यक्षता एटक के राष्ट्रीय उपाध्यक्ष एवं केटीएसएस अध्यक्ष पीएस परमार ने की। बैठक के दौरान जयपुर में 25 मार्च को सरकार विरोधी रैली के बारे में ठेकाकर्मियों के रिट्रेचमेंट के विरोध में, बकाया भुगतान में गड़बड़ी को लेकर चर्चा की गई।
परमार ने कहा कि भाजपा सरकार पूंजीपतियों की सरकार है, भाजपा ने राजस्थान में सत्ता सभालते ही मजदूरों के पक्ष के कानूनों को बदलने का कार्य किया। इसकी सराहना प्रधानमंत्री नरेंद्र मोदी ने कर अन्य राज्यों को भी श्रम कानूनों को बदलने के बारे में कहा। निजी कंपनियों का कार्य खत्म होने के कारण बेरोजगार हुए ठेकाकर्मियों के बारे में केटीएसएस महामंत्री बिड़दूराम सैनी ने केसीसी मैनेजमेंट को आड़े हाथ लिया। उन्होंने कहा कि केसीसी प्रबंधक वर्ग की लापरवाही के चलते खदानों के टेंडर समय पर नही हुए जिसके चलते हजारों कामगारों को रोजगार से हाथ धोना पड़ा। साथ ही बकाया भुगतान में भी गड़बड़ी की गई। सैनीे ने संबोधित करते हुए कहा कि मैनेजमेंट जल्द ही कंपनी से खदानों का कार्य प्रारंभ करवाया जाए और रिट्रेच हुए कामगारों को नौकरी पर लिया जाए और बकाया भुगतान किया जाए। बनवारीलाल फागणा, रामेश्वरलाल गुर्जर, जगदीश मीणा, जयपाल, बलबीरसिंह शेखावत ने प्रबंधन से कामगारों का 40 माह का बकाया एरियर, अंडरग्राउंड अलाउंस, रिवाइज बेसिक, रिटायरमेंट के बाद मेडिकल सुविधा, पेंशन योजना एवं मजदूरों के मुद्दों को लेकर मैनेजमेंट एजेसीसी की बैठक बुलाकर सभी मांगों के समाधान करने की मांग की। उन्होंने कहा कि जल्द ही मांग पूरी नहीं हुई तो आंदोलन किया जाएगा। इस अवसर पर सैंकड़ों कर्मचारी ठेकाकर्मी मौजूद थे।
खेतड़ी नगर. केटीएसएस कार्यालय में मजदूरों को संबोधित करते बिड़दूराम सैनी।
बैठक
hin_Deva hin_Deva hin_Deva hin_Deva npi_Deva